
Morten  Thaysen 


Forkyndelsen  som  håbets  livstegn 

Grundtvigs  overvejelser  over  prædikenen 
og  dens  funktion  i gudstjenesten1 


Prædikenen  er  en  af  de  største  genrer  i Grundtvigs  forfatterskab. 
Han  prædiker  det  meste  af  sit  liv,  og  først  undervejs  kommer  han 
til  klarhed  over,  hvad  prædikens  funktion  er  i gudstjenesten.  Især 
efter  1825  udtrykker  han  en  luthersk  forståelse  af  Guds  ord  som 
det,  der  konstituerer  gudstjenesten.  Det  betyder  ikke,  at 

1 Artiklen  er  en  forkortet  udgave  af  en  homiletisk  masterafhandling. 

Grundtvig  uden  videre  overtager  Luthers  gudstjenesteforståelse. 
Efter  sin  mageløse  opdagelse  i 1825  forholder  han  sig  også  kritisk 
til  ham,  hvilket  især  kommer  til  udtryk  i forståelsen  af  prædike- 
nens rolle  i gudstjenesten.  Hvor  Luther  ser  prædikenen  som  Guds 
ord,2  ser  Grundtvig  efter  1825  prædikenen  som  livsoplysning.  Det 
interessante  er,  at  Grundtvig  derved  nyfortolkende  viderefører  et 
vigtigt  aspekt  i Luthers  gudstjenesteforståelse,  som  var  blevet 
glemt  i den  lutherske  tradition. 

Luthers  forstår  således  gudstjenesten  som  en  begivenhed,  der 
er  koncentreret  om  Guds  ydre  ord  (verbum  externum).  I sin  præ- 
diken i Torgau  17.  s.  e.  trin.  1544  udtaler  Luther  programmatisk,  at 
der  ikke  skal  ske  andet  i gudstjenesten  end,  at  Gud  taler  med  os 
gennem  sit  ord,  og  at  vi  svarer  ham  gennem  bøn  og  lovsang.3  I 
den  forstand  er  gudstjenesten  en  samtale  mellem  Gud  og  menig- 
hed. Samtalen  sættes  i gang  ved,  at  Guds  ydre  ord  skaber  troen  i 
hjertet  hos  den  enkelte.  Her  forstås  troen  som  det  sted,  hvor  Guds 
ord  fører  til  en  ny  bestemmelse  af  det  indre  menneske,  som  inde- 
bærer en  ny  relation  til  verden.4 

I denne  sammenhæng  er  det  afgørende,  at  Luther  ud  over  då- 
ben og  nadveren  også  forstår  prædikenen  som  Guds  ord.  Spørgs- 
målet er,  om  Luther  i praksis  kommer  til  at  lægge  så  stor  vægt  på 
prædikenen,  at  resten  af  gudstjenesten  står  i fare  for  at  få  sekun- 
dær betydning.  Hvor  det  vigtigste  i romermessen  er  gudstjene- 
stens liturgiske  ydre  form  (cultus  exterior)  i forbindelse  med  nad- 
veren, er  det  vigtigste  hos  Luther,  at  ordet  går  i svang  i den  troen - 

2 Se  f.eks.  Deutsche  Messe : „Weyl  alles  Gottis  dienst  das  groessist  und 
furnempst  stuck  ist  Gottis  Wort  predigen  und  leren  (. . .)“  (WA  19,  78,26f).  Se 
Alexander  Deeg,  Das  åussere  Wort  und  seine  liturgische  Gestalt  (Vandenhoeck 
& Ruprecht  2012),  s.  91. 

3 ”dann  dass  unser  lieber  Herr  selbst  mit  uns  rede  duch  sein  heiliges  Wort  und 
wir  widerumb  mit  jm  reden  durch  Gebet  und  Lobgesang.”  Se  Deeg,  Das  åussere 
Wort,  s.  73. 

4 Smst.,  s.  75f. 

des  hjerte  (cultus  interior).5  Konsekvensen  kan  ses  allerede  på  Lut- 
hers egen  tid,  hvor  mange  kirkegængere  går  hjem  inden  altergan- 
gen. Hvorfor  gå  til  alters?  Alt  er  jo  sagt  i prædikenen.6  Alexander 
Deeg  har  vist,  hvordan  Luthers  oprindelige  tanke  om  gudstjene- 
sten som  en  dynamisk  samtale  mellem  Guds  ydre  ord  og  menig- 
heden efterhånden  går  tabt  i den  lutherske  tradition.  Ifølge  Deeg 
bliver  konsekvensen,  at  man  enten  som  i ortodoksien  lægger  vægt 
på  Guds  ydre  ord,  som  noget  man  objektivt  kan  forholde  sig  til  og 
efterfølgende  udlægge  i prædikenen  som  den  rette  lære.  Eller  også 
kan  man  som  i pietismen  eller  rationalismen  lægge  så  meget  vægt 
på  det  menneskelige  subjekt,  at  man  gør  subjektet  til  udgangs- 
punktet for  bestemmelsen  af  Guds  ord.7  Det  er  således  subjektet, 
der  mestrer  det  ydre  ord  og  ikke  det  ydre  ord,  der  mestrer  det  tro- 
ende subjekt.8  Denne  subjektivisme  ser  Deeg  som  den  mest  mar- 
kante tendens  i protestantismen.9  Luthers  oprindelige  tanke  om 
gudstjenesten  som  en  dynamisk  samtale  mellem  Gud  og  menig- 
hed har  her  fortonet  sig  til  fordel  for  menighedens  religiøse  eller 
etiske  samtale  med  sig  selv. 

Grundtvigs  nyskabelse  består  i,  at  han  i en  tid,  der  lægger  stor 
vægt  på  det  menneskelige  subjekt,  genopdager  ”Sakrament-Ordet” 
som  et  "guddommeligt  Meddelelses-Middel  for  Aanden  og  Livet”.10 
Jeg  mener,  at  hans  genopdagelse  også  fører  til  en  ny  forståelse  af 
gudstjenesten  som  en  samtale  mellem  Gud  og  menneske,  som 
ganske  vist  ligger  tæt  på  Luthers  oprindelige  tanke,  men  som  også 
er  sin  egen.  Grundtvigs  egen  forståelse  af  Guds  ords  rolle  i gud- 

5 Smst.,  s.  79. 

6 Et  vidne  fortæller  således,  hvordan  en  stor  del  af  menigheden  i Wittenberg  en 
søndag  i 1536  forlod  kirken  efter  prædikenen.  Selv  Luther  ledsagede  Philip  af 
Hessen  ud  af  kirken  under  altergangen.  Smst,  s.  82. 

7 Smst.,  s.  98f. 

8 Smst. 

9 Smst.,  s.  99. 

10US9,  s.  348. 

stjenesten  fører  nemlig  til  en  anden  forståelse  af  prædikenen. 
Guds  ord  lyder  iflølge  Grundtvig  også  i dåbs-  og  nadverritualet, 
men  fører  til  menneskets  svar  i bekendelsen,  forkyndelsen  og 
lovsangen.  Som  forkyndelse  er  prædikenen  altså  ikke  som  hos 
Luther  Guds  ord,  men  en  menneskelig  oplysning  af  det  kristne  liv. 
Som  oplysning  er  prædikenen  et  tegn  på  dette  liv.  Den  er  håbets 
livstegn. 

Grundtvig  har  ikke  skrevet  særskilt  om  sine  homiletiske  over- 
vejelser. Rundt  omkring  i hans  skrifter  efter  den  mageløse  op- 
dagelse i 1825  bliver  det  dog  klart,  at  hans  syn  på  prædikenen 
hænger  sammen  med  opdagelsen  af  Guds  ords  betydning  ved  då- 
ben og  nadveren.  Grundtvigs  homiletiske  overvejelser  har  gud- 
stjenestens samtale  mellem  Gud  og  menigheden  som  omdrej- 
ningspunkt. 

Grundtvigs  overvejelser  over  prædikenen  som  håbets  livstegn 

I Den  Christelige  Børnelærdom  definerer  Grundtvig  forkyndelsen 
som  håbets  livstegn.11  Som  livstegn  kan  forkyndelsen  ikke  selv 
fremkalde  livet,  men  alene  henvise  til  et  liv,  som  allerede  findes  i 
menigheden.  Det  er  kendetegnende,  at  prædikenen  ikke  som  hos 
Søren  Kierkegaard  henvender  sig  til  ”hin  enkelte”.  Det  mest  be- 
nyttede personlige  pronomen  er  ikke  ”du”,  men  ”vi”.  Når 
Grundtvig  derfor  i sine  prædikener  henvender  sig  til  sine  "Christ- 
ne  Venner”,  udtrykker  han,  at  de  har  noget  fælles  at  tale  om.  I den 
forstand  bliver  prædikenerne  nærmest  dialogiske  i deres  karak- 
ter.12 De  inviterer  til  samtale  mellem  kristne  venner  om  deres  fæl- 
les menighedsliv.  En  forståelse  af  Grundtvigs  syn  på  prædikenen 


11  Smst.,  s.  409ff. 

12  Svend  Bjerg,  Gud  først  og  sidst.  Grundtvigs  teologi  - en  læsning  af  Den  chri- 
stelige Børnelærdom  (Anis  2002),  s.  98. 

forudsætter  således  en  forståelse  af  hans  syn  på  livet  i menighe- 
den. 

Kristus-livet  i tro,  håb  og  kærlighed 

For  Grundtvig  er  menighedens  liv  aldrig  et  liv,  der  har  nok  i sig 
selv.  Når  menigheden  passivt  modtager  Guds  ord  i dåben  og  nad- 
veren, er  den  opstandne  Kristus  lyslevende  tilstede  på  en  sådan 
måde,  at  menigheden  ikke  længere  lever  sit  eget  liv,  men  et  nyt 
Kristusliv.  I fortalen  til  Christenhedens  Syvstjerne  formulerer 
Grundtvig  det  således: 

Betragter  vi  nemlig  det  christelige  Grund-Ord  af  Her- 
rens egen  Mund  til  hele  Folket,  som  et  evigt  Livsord, 
da  bestaar  det,  ligesom  Christen-livet,  af  tre  Hoved- 
dele: Troes-Ordet,  Haabes-Ordet  og  Kiæerligheds- 
Ordet,  Troes-Ordet  nemlig  i Daabs-Pagten,  Haabs- 
Ordet  i Daabs-Ordet,  med  Fredslysningen  og  Herrens 
Bøn,  og  Kiæerligheds-Ordet  i Herrens  Bord-Tale  ved 
den  hellige  Nadver,  og  kun  hvor  hele  dette  trefolde, 
guddommelige  Livs-Ord  ved  Troen  og  Ånden  træder 
fuldelig  i Kraft,  kun  der  lever  Menigheden  ikke  mere 
sit  eget  Liv,  men  hans,  som  er  død  og  opstanden  for 
os.13 

I dette  citat,  som  findes  i mange  andre  versioner  rundt  omkring 
i Grundtvigs  værker,  siges  der  meget  på  en  gang.  For  det  første 
definerer  Grundtvig  Guds  ord  trinitarisk  som  tros-,  håbs-  og  kær- 
lighedsord.14 Dernæst  er  det  afgørende  at  lægge  mærke  til, 

13  VU6,  s.  281-282. 

14  Grundtvig  tænker  gennemgående  trinitarisk  om  forholdet  mellem  Gud  og 
menneske  og  fremkalder  igen  og  igen  trinitariske  strukturer  i Kristuslivet  (US  9, 
s.  478).  Kristus-livet  bliver  således  en  analogi  på  den  guddommelige  treenigheds 
personlige  virksomhed  (US  9,  s.  476).  Gud  fader  har  sin  analogi  i kærligheden. 
Gud  søn  i troen  og  Gud  helligånd  i håbet.  Disse  har  igen  en  analogi  i lovsangen, 
bekendelsen  og  forkyndelsen.  Se  udførligt  skema  hos  Bjerg,  Gud  først  og  sidst, 

hvordan  han  knytter  Guds  ord  til  ritualordene  ved  dåben  og  nad- 
veren. Ritualets  ord  er  ikke  bare  ord.  Som  tiltale  udgør  de  en 
sprogbegivenhed,  der  gør  noget  ved  den,  der  hører  dem.  Trosor- 
det, sådan  som  det  lyder  i trosbekendelsen  ved  dåben  ("tror  du...”), 
skaber  troen.  Håbsordet,  som  det  lyder  i dåbsordene  med  freds - 
lysningen  ("fred  være  med  dig”)  og  fadervor,  skaber  håbet.  Tilsva- 
rende skaber  kærlighedsordet  ved  nadveren  (”tag  det  og  spis  det”) 
kærligheden. 

Således  lyder  disse  tre  grund-ord  af  Herrens  egen  mund  i dåbs- 
og  nadverritualet  som  et  samlet  guddommeligt  ord,  der  handler 
med  menigheden  på  en  sådan  måde,  at  den  erfarer  et  nyt  liv  uden 
for  sig  selv.  Man  kan  med  Eberhard  Jiingel  tolke  det  sådan,  at  me- 
nigheden i ritualet  udsættes  for  en  sprogbegivenhed,  der  får  den 
enkelte  til  at  forlade  sig  selv  for  at  komme  til  sig  selv  hos  en  an- 
den.15 Denne  anden  er  ingen  anden  end  Kristus.  Grundtvig  bruger 
et  sted  billedet  af  ”Hjærte-Haanden,  der  godvilligt  griber  og  luk- 
ker sig  om  Guds  ordet”.16  Når  hjertehånden  griber  og  lukker  sig 
om  Guds-ordet,  kommer  menigheden  til  sig  selv  hos  Kristus.  Me- 
nigheden lever  ikke  længere  sit  eget  liv,  men  hans  som  er  død  og 
opstanden  for  os.  Dette  nye  liv  kalder  Grundtvig  for  "Kristus- 
Livet”. 

Kristus-livet  er  herefter  karakteriseret  af  bestemte  erfaringer 
af  tro,  håb  og  kærlighed.  Erfaringerne  er  erfaringer  af  en  bestemt 
vækst,  som  menigheden  skal  gennemleve.  Det  er  ikke  en  vækst  i 
menighedens  egen  moralske  eller  religiøse  forbedring  i pietistisk 
forstand,  men  er  alene  betinget  af  det  Kristus-liv,  som  fødes  i då- 
ben. 17  Således  fødes  det  i troen  og  vokser  i håbet,  indtil  det  ful- 
dendes af  og  i kærligheden. 

s.  51.  Det  er  her  afgørende,  at  analogierne  ikke  skal  forstås  som  værens-analogi- 
er, men  netop  som  trosanalogier  (Smst.,  s.  48). 

15  Eberhard  Jiingel,  Gott  ah  Geheimnis  der  Welt  (J.C.B.  Mohr  1977),  s.  13. 
16US9,  s.  446. 


181 


Morten  Thaysen 


Hvor  vigtig  denne  væksttanke  er  for  Grundtvig,  bliver  klart, 
når  han  i Christenhedens  Syvstjerne  kritiserer  Luther  for  at  lægge 
for  stor  vægt  på  troen  alene  (sola  fide).  Hos  Luther  hersker  en  for- 
ståelse af,  at  "’Ordet  og  Troen’,  Guds-Ordet  levende  på  Moders - 
maalet  og  Menneske-Hjertets  levende  Tro  derpaa”,  er  de  midler, 
hvormed  ånden  begynder  og  fuldfører  Kristus-livet. 18  Det  kommer 
ifølge  Grundtvig  til  at  betyde,  at  det  står  svagt  til  med  kristenli- 
vets håb  og  kærlighed.  Det  er  nemlig,  som  om  Luther  vil  pine  hå- 
bet og  kærligheden  ind  i trosbegrebet,  sådan  at  trosbegrebet  kom- 
mer til  at  stå  alene.  Følgen  bliver  et  forvirret  slagsmål  om,  hvad 
troen  overhovedet  er.  Et  slagsmål,  som  ”kun  var  skyggen  af  den 
indvortes  fortvivlede  Kamp  om  den  saliggiørende  Tro,  hvis  Besid- 
delse for  ethvert  oprigtigt  og  alvorligt  Menneske  maatte  blive 
tvivlsom,  naar  Guds  Herligheds-Haab  og  den  fuldkomne  Kiæerlig- 
hed  skulde  høre  til  Troens  Egenskaber  og  være  dens  eneste  ægte 
Kiende mærker”. 19  Sagt  med  andre  ord  må  mennesket  tvivle  på,  om 
det  overhovedet  har  nogen  tro,  når  troen  står  alene.  Sagen  er,  at 
troen  netop  ikke  står  alene.  Troen  er  heller  ikke  statisk.  Troen 
vokser  i håbet  og  fuldendes  i kærligheden,  ”thi  hele  det  christelige 
Levnetsløb,  fra  den  første  levende  Rørelse  af  Guds-Ordet  til  det 
fulde  hjertelige  Fællesskab  med  Vorherre  i hans  Kiærlighed,  ligger 
oplyst  for  os,  saa  hvem  der  aandelig  vil  begynder  med  Christus  i 
Moderslivet,  kan  ogsaa  fødes  og  voxe  med  ham  en  gud-menneske - 


171  pietistisk  tankegang  kan  dåbens  genfødelse  tabes  og  først  genvindes  i om- 
vendelsen. Omvendelsen  er  her  en  genfødelse  forstået  som  en  psykologisk  pro- 
ces, en  moralsk-religiøs  forbedring  eller  forædling.  Idet  tyngdepunktet  dermed 
flyttes  fra  dåben  hen  til  en  psykologisk  forstået  omvendelse,  flyttes  det  samtidigt 
fra  Guds  ord  til  menneskets  egen  reaktion  på  ordet.  Dermed  stilles  dåben  i skyg- 
gen. Se  Regin  Prenter,  Skabelse  og  Genløsning  (C.E.C.  Gads  forlag  1979),  s. 
511.  Man  kan  således  se  Grundtvigs  henvisning  til  dåben  som  et  opgør  med  pie- 
tistisk tankegang. 

18  VU  6,  s.  283. 

19  Smst. 

lig  Væxt”.20  Det  er  dog  ikke  helt  klart,  hvad  væksten  betyder  for 
Grundtvig.  Er  der  tale  om  en  vækst  hen  imod  en  Kristus-imita- 
tion,  eller  er  der  snarere  tale  om  en  vækst  hen  imod  identitet  med 
Kristus?  Under  alle  omstændigheder  er  det  udtryk  for  en  hemme- 
lighed, som  menigheden  endnu  ikke  kan  gennemskue.21 

Ligesom  Kristus-livet  er  kendetegnet  ved  vækst,  er  det  også 
kendetegnet  ved  at  udfolde  sig  kommunikativt.  Til  troens,  håbets 
og  kærlighedens  livsudtryk  hører  således  tre  hørlige  livstegn:  Be- 
kendelse, forkyndelse  og  lovsang.22  Som  tegn  adskiller  Kristus- 
livets  sprog  sig  her  fra  Guds  eget  sprog.  Hvor  Guds  ord  er  tiltale, 
er  Kristus-livets  ord  kendetegnet  ved  at  være  tegn.  Dette  kan  man 
igen  tolke  ved  hjælp  af  Jiingel,  der  bestemmer  sproglige  tegn  som 
henvisning.  I sig  selv  er  tegnet  ikke  noget.  Det  betyder  først 
noget,  når  det  henviser  til  noget,  der  ligger  uden  for  tegnet  selv. 
Med  Augustin  kan  man  sige,  at  der  er  forskel  på  tegnet  (signa)  og 
sagen  selv  (res).23  Ved  at  definere  Kristus-livets  sprog  som  tegn, 
får  Grundtvig  understreget  forskellen  mellem  Guds  ord  og  menig- 
hedens ord.  Forskellen  ligger  ganske  enkelt  i sproget. 

Ligesom  Guds  ord  som  livsudtryk  kommer  til  orde  i liturgien, 
kommer  menighedens  livstegn  også  til  orde.  Her  fungerer  de  som 
svar  på  Guds  ords  tiltale  i dåben  og  nadveren.  Troens  livsudtryk 
er  dåbsbekendelsen.  Når  den  døbte  selv  tager  bekendelsen  i mun- 
den og  siger:  ”Jeg  tror”,  er  bekendelsen  blevet  troens  livstegn.  Hå- 
bets livsudtryk  er  fadervor  og  fredslysningen,  som  også  hører  til 
dåbsritualet.  Som  led  i dåbsritualet  forstår  Grundtvig  også  Fader- 
vor sakramentalt  som  et  ord  af  Herrens  egen  mund.  Fadervor  er  i 

20  Smst.,  s.  284. 

21  US  9,  s.  421. 

22  Se  bl.a.  US  9,  s.  410. 1 samme  skrift  fortæller  Grundtvig,  at  han  i forhold  til 
Søren  Kierkegaard  er  blevet  klar  over  livstegnenes  betydning  som  tegn  på  det 
kristelige  liv  i menigheden.  Se  f.eks.  smst.,  s.  419. 

23  Jiingel,  Gott  als  Geheimnis  der  Welt,  s.  4. 

den  forstand  ikke  en  bøn,  som  Herren  engang  formulerede  for  ef- 
terfølgende at  give  den  til  os.  Fadervor  er  derimod  den  bøn,  som 
Herren  beder  sammen  med  os  her  og  nu.  Ligesom  vi  beder  den  på 
hans  vegne,  beder  han  på  vores  vegne.24  Det  håb,  som  bønnen 
skænker,  fører  til  håbets  livstegn,  som  er  forkyndelsen.  Endelig  er 
kærlighedens  livsudtryk  Kristi  kærlighedserklæring  til  sin  brud 
ved  nadveren,  som  Grundtvig  formulerer  det.25  Tegnet  på  denne 
kærlighedserklæring  er  lovsangen.  Således  skaber  Guds  ord  ikke 
bare  et  Kristus-liv,  der  erfares  i tro,  håb  og  kærlighed.  Han  skaber 
også  et  Kristus-liv,  der  svarer  på  Guds  ord  i bekendelse,  forkyn- 
delse og  lovsang.  Således  sætter  Guds  ord  som  tiltale  i dåben  og 
nadveren  gang  i samtalen  mellem  Gud  og  menigheden.  Man  kan 
sige,  at  Kristus-livet  er  kendetegnet  ved  at  udfolde  sig  i en  samtale 
bestående  af  tiltale  og  tegn,  og  at  gudstjenestens  egentlige  mål  er 
at  få  denne  samtale  frem.  Hermed  nærmer  vi  os  forkyndelsens  og 
dermed  prædikenens  funktion  i gudstjenesten.  Prædikenens  funk- 
tion er  sammen  med  bekendelsen  og  lovsangen  at  være  en  del  af 
menighedens  svar  på  Guds  ord.  Prædikenen  er  således  langt  fra  at 
være  hovedsagen  i gudstjenesten. 

Kirken  og  Skolen 

Prædikenen  finder  sin  placering  mellem  trosbekendelsen  i dåben 
og  kærlighedens  lovsang  i nadveren.  Mellem  disse  to  poler  skal 
prædikenen  oplyse.  Oplysning  er  imidlertid  et  af  de  vanskeligste 
begreber,  eftersom  det  kan  betyde  flere  forskellige  ting  i 
Grundtvigs  forfatterskab.  I denne  sammenhæng  kommer  op- 
lysningen ligesom  livet  fra  Guds  ord.  Ligesom  ordet  skaber  livet, 
skaber  den  derfra  uadskillelige  dåbspagt,  dvs.  trosbekendelsen,  ly- 


24  Se  US  9,  s.  382. 

25  Smst. 

set  og  meddeler  os  ånden.26  Guds  ord  rummer  altså  både  livet  og 
lyset  i sig.  Livet  og  lyset  hører  sammen.  I det  genfødte  Kristus-liv 
kan  liv  og  lys  derfor  heller  ikke  skilles  ad.  Har  vi  livet  i Kristus, 
kommer  lyset.  Livet  er  menneskenes  lys,  som  Grundtvig  siger 
med  henvisning  til  Joh  1,4. 27  Når  Grundtvig  derfor  i denne  sam- 
menhæng taler  om  oplysning,  ligger  han  langt  fra  tanken  om  en 
moderne  tanke  om  en  oplysning,  der  udgår  fra  den  menneskelige 
fornuft.  Det  er  ikke  fornuften,  der  oplyser  Kristus-livet.  Det  er 
Kristus-livet,  der  oplyser  sig  selv.  Grundtvig  ligger  således  ikke 
langt  fra  Anselms  tanke  om  fides  quarens  intellectum  eller  Karl 
Barths  tanke  om  teologiens  egen  rationalitet.28  Det  er  i dette  lys, 
man  skal  forstå  prædikenens  oplysning.  Prædikenen  er  ikke  ud- 
tryk for  oplysning  ved  at  henvise  til  den  menneskelige  fornuft,  så- 
dan som  det  var  tilfældet  på  rationalismens  tid.  Prædikenen  er 
derimod  oplysning  ved  at  henvise  til  det  Kristus-liv,  som  så  at  sige 
oplyser  sig  selv. 

I oplysningens  tjeneste  må  prædikenen  her  tage  skriften  til 
hjælp.  Dette  har  sin  forudsætning  i det  skriftsyn,  som  Grundtvig 
siden  1825  har  forfægtet  i opgøret  med  universitetets  eksegetiske 
pavedømme.  Skriftudlægningen  hører  i denne  sammenhæng  ikke 
hjemme  på  universitetet,  men  i menighedens  gudstjeneste.  I Kir- 
kelige Oplysninger  skriver  Grundtvig  følgende  om  skriften: 

Da  nemlig  Jesus,  uden  at  være  hvad  Man  kaldte  "lærd”, 
dog  baade  kiendte  og  flittig  brugde  Israels  Hellige 
Skrift ...  til  Menighedens  Opbygning  og  Opbyggelse, 
og  da  Han  endelig,  efter  sin  Himmelfart,  udnævnede 
en  boglærd  Apostel,  som  blev  Christen-Folkets  Hoved- 
Skribent,  saa  kan  Man  ikke  blot  opvise  Skriften  før  og 
ved  Kirkens  Stiftelse  og  Dens  første  Embedsmænd,  at 

26  Smst.,  s.  391. 

27  Se  US  8,  s.  413. 

28  Bjerg,  Gud  først  og  sidst,  s.  17. 

vi  Intet  vove  ved  at  paastaae  dens  Uundværlighed,  vel 
ikke  for  hver  Enkelt  til  Salighed,  men  dog  for  Lærerne 
og  derved  for  hele  Samfundet  til  Dets  Oplysning  og 
Forsvar.29 

Her  er  det  afgørende  for  Grundtvig  at  understrege  to  forhold: 
Dels  at  Kristus  selv  anvender  skriften,  dels  at  skriften  først  og 
fremmest  skal  tjene  til  menighedens  oplysning  og  forsvar. 
Grundtvig  kalder  ligefrem  bibelen  for  en  mageløs  pålidelig  op- 
lysningsbog.30 Et  andet  sted  siger  han,  at  skriften  ikke  er  et  ”Him- 
melbrev”,  men  derimod  et  ”Venne-Brev  til  de  kristne,  for  at  oplyse, 
befæste  og  bestyrke  dem  i den  bevidste  kristelige  Sandhed”.31 
Spørgsmålet  er,  hvordan  skriften  kan  oplyse  menigheden,  når  den 
ikke  selv  har  livet  i sig?  Vi  har  jo  lige  set,  hvordan  liv  og  op- 
lysning ikke  kan  skilles  ad.  I sig  selv  er  skriften  ikke  andet  end 
døde  bogstaver,  som  man  ikke  kan  bygge  kirkens  tro  på.  Den  er- 
kendelse var  en  del  af  Grundtvigs  opdagelse  i 1825.  Oplysnings- 
bog bliver  skriften  først  i det  øjeblik,  at  den  bliver  læst  i menighe- 
dens gudstjeneste  og  her  henviser  til  Guds  ord,  der  i dåben  og 
nadveren  selv  fører  det  kristelig  liv  og  lys  med  sig.32  Således  ”kan 
og  skal  den  livagtig  minde  os  om  Ordet  og  i et  klart  Skygge-Bille- 
de vise  os,  hvilken  Tanke-Gang  og  Handle-Maade  der  nødvendig- 
vis følger  af  det  christelige  Livs  tiltagende  Virksomhed,  eller  af  det 
Ny  Menneskes  aandelige  Vext  og  Udvikling”.33  I menighedens 
gudstjenestes  fungerer  skriften  således  som  alt  andet  end  en  histo- 
risk beretning  om  et  liv,  der  var  engang.  Brugt  i gudstjenestens  li- 

29  US  8,  s.  40 lf. 

30US9,  s.  553. 

3 1 Smst,  s.  462.  Kirkens  tro  kan  ikke  bygge  på  skriften,  men  alene  på  dåben  og 
nadveren.  Grundtvigs  argumentation  skal  ses  i sin  historiske  kontekst,  hvor  den 
historiske  bibelkritik  ifølge  Grundtvig  havde  sat  sig  på  kirkens  tro. 

32  Se  Smst.,  s.  391. 

33  Us  4,  s.  556. 

turgi  kommer  skriften  derimod  til  at  fungere  som  oplysning  af  or- 
det og  det  Kristus-liv,  som  menigheden  lever.  Det  er  menighedens 
liv  her  og  nu,  prædikenens  skriftudlægning  handler  om. 

Forholdet  mellem  prædikenens  skriftudlægning  og  Kristus-livet 
kan  herefter  uddybes  ved  hjælp  af  Grundtvigs  skelnen  mellem  kir- 
ke og  skole.34  Kirken  er  stedet,  hvor  Guds  ord  lyder  i dåben  og 
nadveren,  og  hvor  Kristus-livet  leves  i tro,  håb  og  kærlighed.  Sko- 
len er  stedet,  hvor  bibelen  - og  dermed  også  den  prædiken,  som 
udlægger  skriften  - hører  til.  Skolen  er  således  stedet,  hvor  man 
med  skriften  i hånden  oplyser  det,  som  kirken  tror  på.  Det  inter- 
essante er  imidlertid  ikke,  at  Grundtvig  skelner  mellem  kirken  og 
skolen.  Det  interessante  er,  hvordan  han  tænker  dem  sammen,  så- 
dan at  kirke  og  skole  bliver  til  kirke-skolen: 

Det  Skole-Begreb,  hvortil  Skriften,  som  Bog  nødvendig 
hører,  og  hvis  levende  Udtryk  naturligviis  ei  kan  være 
nogen  Bog,  men  den  christelige  Lærestand,  dette 
Skole-Begreb  er  med  Lærestanden  knyttet  til  Kirke- 
Begrebet  ...  saa  der  af  os  Alle  kan  blive  en  moden 
mand,  der  staaer  Maal  med  den  fuldvoxne  Christus  og 
forener  i sig  Hans  (Guds  Søns)  Tro  og  Erkiendelse  (Ef 
4,11-13).  Nu,  da  Christenhedens  Philosopher  ei  længer 
udlove  en  aandelig  Erkiendelse,  der  enten  er  troen 
modsat  eller  uafhængig  af  den,  men  kun  en  'Forening 
af  Tro  og  Erkiendelse’,  nu  kan  vi  godt  forstaae,  Paulus 
vil  dermed  sige,  at  denne  Forening,  ...  skal  virkelig 
naaes  i Kirken  ved  Hjelp  af  Kirke-Skolen,  som  Herren 
dertil  har  indrettet,  og  saavist  som  dertil  hører  mere 
end  Bibellæsning  og  Skriftgranskning,  saavist  er  begge 
Dele  dertil  Uundværlige.35 


34  Det  er  ikke  helt  klart,  hvad  der  ifølge  Grundtvig  præcist  skal  foregå  i skolen. 
Han  synes  mere  optaget  af  sammenhængen  mellem  kirken  og  skolen,  end  af  at 
præcisere,  hvad  kirke-skolen  er. 

35  US  8,  s.  401-402. 

Citatet  viser,  hvordan  Grundtvig  ikke  bare  ser  en  sammenhæng 
mellem  kirken  og  skolen,  men  også  at  denne  sammenhæng  samti- 
digt er  et  udtryk  for  sammenhængen  mellem  tro  og  erkendelse. 
Sammenhængen  begrunder  Grundtvig  med  en  henvisning  til  Ef 
4,11-13.  Troen  hører  kirken  til.  Erkendelsen  hører  skolen  til.  Da  de 
er  knyttede  til  hinanden,  kan  skolen  ikke  gå  sine  egne  veje.  Den 
skal  altid  være  knyttet  til  kirkens  tro. 

Sagen  er,  at  efterhånden  som  menigheden  vokser  i Kristus,  skal 
troen  og  erkendelsen  mere  og  mere  forenes.  Troen  er  i sig  selv 
blind  tillid  til  det,  der  ikke  kan  ses.  Eller  som  Grundtvig  siger  det 
et  andet  sted:  Troen  er  "Menneske-Hjertets  Sikkerhed  paa,  hvad 
der  er  skjult  for  Øiesynet  og  unddraget  selv  den  fineste  Haand- 
Følelse.”36  Men  i troen  vil  erkendelsen  vokse  mere  og  mere,  sådan 
at  det,  der  var  skjult  i begyndelsen,  efterhånden  bliver  mere  og 
mere  synligt.  Til  sidst  vil  troen  og  erkendelsen  være  helt  forenet 
med  den  fuldvoksne  Kristus,  og  da  vil  vi  erkende  fuldt  ud.  Skolens 
funktion  er  undervejs  at  opbygge  og  styrke  troen  ved  at  ledsage 
den  på  vejen  mod  større  og  større  klarhed.  Det  gør  den  helt  prak- 
tisk ved,  at  den  med  sin  bibellæsning  og  skriftgranskning  skænker 
troen  en  fremadskridende  oplysning.  En  fremadskridende  op- 
lysning, som  vel  at  mærke  gør  skolen  uundværlig  for  kirken. 

Det  er  her  afgørende  for  Grundtvig  at  understrege,  at  "Herrens 
eget  guddommelige  Munds-Ord  til  menigheden  er  den  eneste 
Grund,  der  gjør  Troen  "klippefast”,37  mens  skolens  oplysning  altid 
må  være  fremadskridende.  De  forholder  sig  således  til  hinanden 
som  "den  uforanderlige  Sandheds-tro  til  den  uophørlig 
fremadskridende  Livs-Oplysning”.38  Troen  er  en  tro  på  Kristus 
som  klippen.  Som  sådan  er  troen  og  bekendelsen  til  ham  urokke - 

36US9,  s.  446. 

37  Smst.,  s.  583. 

38  Smst.,  s.  584. 


188 


Forkyndelsen  som  håbets  livstegn 


lig.  Oplysningen  kan  på  den  ene  side  ikke  være  oplysning  om 
hvad  som  helst,  men  må  hele  tiden  være  bundet  af  kirkens  tro. 
Det  er  jo  netop  troens  Kristus-liv,  den  skal  oplyse,  og  ikke  alt  mu- 
ligt andet.  På  den  anden  side  kan  ingen  oplysning  gøre  krav  på  en 
gang  for  alle  at  have  beskrevet,  hvad  Kristus-livet  er.  Vi  erkender 
kun  stykkevis,  som  Paulus  siger.  Derfor  må  oplysningen  være  fri 
til  uophørligt  at  gå  fremad  og  dermed  vinde  nye  og  bedre  indsig- 
ter i den  uforanderlige  tro,  som  den  er  bundet  til.  Grundtvig  taler 
derfor  også  om  skolen  som  "Friskolen”.39  Skolens  skriftgranskning 
må  som  sådan  være  fri  til  at  forholde  sig  til  tidens  strømninger.  På 
den  måde  er  skolens  oplysning  ikke  tidløs.  Den  er  altid  i tiden  og 
til  tiden.  Oplysningen  er  med  andre  ord  historisk. 

Alt  dette  uddyber  prædikenens  karakter  af  oplysning  i menig- 
hedens gudstjeneste.  For  ikke  bare  lader  Grundtvig  sammenhæn- 
gen mellem  kirken  og  skolen  blive  tydelig  i gudstjenesten.  Han 
placerer  også  prædiken  på  et  bestemt  sted,  nemlig  mellem  døbe- 
fonten og  alteret.  Prædikestolen  er  kirke-skolens  sted.  Det  viser 
sig  nemlig  allerede,  når  barnet  er  blevet  døbt  i døbefonten  ved  kir- 
kens indgang.40 

Med  dette  Vidnesbyrd  henvises  den  Nyfødte  til  Kirke- 
Skolen,  som  nødvendig  danner  Midten  i Herrens 
Huus,  hvor  Barnet  skal  oplæres  og  optugtes,  saa  han 
voxer,  som  i Alder,  saa  i Viisdom  og  i Naade  for  Gud 
og  alt  Folket,  lærer  ved  Hørelse  og  Læsning,  eller  dog 
ved  en  af  Delene,  at  kiende  Guds  Huusholdning  paa 
Jorden  og  Hans  Førelser  med  Menneske-Slægten,  fra 
Begyndelsen  til  Tidens  Fylde  ...  Endelig  staar  Alteret 
som  Herrens  Bord,  i Choret,  som  det  Allerhelligste,  og 


39  Smst. 

40  Grundtvig  tænker  her  på  kirkernes  indretning  i middelalderen  (og  senere, 
f.eks.  i Vartov  Kirke),  hvor  døbefonten  stod  ved  kirkens  indgang  for  at  under- 
strege, at  dåben  var  indgangen  til  kristenlivet. 

dertil  indbyder  Kirken  de  Voxne,  som  have  lært  i Sko- 
len, hvad  det  vil  sige  på  Aandens  Sprog  at  sidde  til- 
bords med  Abraham,  Isak  og  Jakob  i Himmeriges 
Rige.41 

Sammenhængen  mellem  kirkens  liv  og  kirke-skolens  oplysning 
er  klar.  Mellem  dåben  og  nadveren  finder  skolens  oplysning  sted 
som  en  slags  undervisning  i Guds  husholdning  på  jorden  og  hans 
førelser  i menneskeslægten.  Prædikenens  placering  på  skolens 
sted  er  ikke  bare  en  bestemt  placering  i gudstjenestens  liturgiske 
forløb.  Den  er  også  en  bestemt  placering  i Kristus-livet.  Den  skal 
her  overøse  den  døbte  med  håb,  indtil  han  fuldendes  i kærlighe- 
den. Ved  at  lytte  til  prædikenen  skal  den  døbte  således  få  de  bed- 
ste vækstmuligheder,  sådan  at  han  ”voxer,  som  i Alder,  saa  i Viis- 
dom  og  i Naade  for  Gud”.42 

Det  er  i denne  forbindelse  karakteristisk,  at  Grundtvig  kalder 
prædikenen  "håbets  livstegn”.  Som  vi  allerede  har  set,  mener  han 
ganske  enkelt,  at  troen  ikke  kan  stå  alene.  I så  fald  vil  tros-livet 
blive  svagt  og  sygeligt,  sådan  at  det  under  enhver  prøvelse  vil  bli- 
ve draget  mod  døden.43  Prædikenens  undervisning  i håbet  er  der- 
for nødvendig,  hvis  troen  skal  leve.  Derfor  skal  prædikenen  kal- 
de.44 Den  skal  appellere.  Spørgsmålet  er  bare,  hvad  Grundtvig  me- 
ner? Det  kristne  liv  rummer  flere  hemmeligheder,  fortæller  han. 
Den  ene  er  "Kaldets  Hemmelighed  ved  Evangeliets  Prædiken  (Ju- 
lebudets Udraab)”.45  De  andre  to  hemmeligheder  er  "Gjenfødelsens 
Hemmelighed  i Daaben”  og  "Opfødelsens  Hemmelighed  i Nad- 
veren”46 Også  her  placerer  Grundtvig  prædikenen  mellem  dåben 

41  US  4,  s.  655. 

42  Smst. 

43  US  9,  s.  410. 

44  Smst.,  s.  421. 

45  Smst. 

46  Smst. 

og  nadveren.  Man  kan  med  Regin  Prenter  fortolke  dette  sådan,  at 
prædikenen  skal  ”kalde”  til  dåb  og  nadver.47  Prædikenen  skal  såle- 
des få  Kristus-livet  til  at  vokse  i håbet  ved  at  appellere  til,  at  den 
kristne  lever  et  nyt  liv,  der  er  født  i dåben,  og  som  opfødes  i nad- 
veren. 

Prenters  tolkning  er  rigtig,  men  den  får  alligevel  ikke  det  hele 
med.  Prædikenen  skal  nemlig  andet  og  mere  end  at  pege  på  dåben 
og  nadveren,  hvilket  man  kan  forvisse  sig  om  ved  at  læse, 
hvordan  Grundtvig  videre  udfolder  ”Det  kristelige  Livs  Hemme- 
ligheder”. Prædikenen  skal  nemlig  også  appellere  til  menigheden, 
at  den  sammen  med  Kristus  har  en  bestemt  livs-vej,  den  skal  gå. 
Den  skal  vise,  ”hvor  og  i hvilken  Følge  vi  skal  søge  og  kan  vente 
den  kristne  Tro,  det  kristelige  Haab  og  den  kristelige  Kjærlighed, 
med  Troens  Bestyrelse,  Haabets  Udvidelse  og  Kjærlighedens 
Væxt”.48  Sagt  med  andre  ord:  Prædikenen  skal  appellere  til  menig- 
hedens vækst  ved  at  pege  på  vejen,  der  begynder  i troen  og  ender 
i kærligheden.  På  denne  vej  vil  håbet  udvide  sig  mere  og  mere  i 
og  med,  at  væksten  i Kristus-livet  bliver  mere  og  mere  klar.  For  li- 
gesom Kristus  vokser,  skal  Kristus-livet  nemlig  vokse  i samme 
rækkefølge  som  det  gamle  menneskeliv  fra  ”det  dunkleste  Barne- 
Liv  til  det  kraftige  og  klare  Manddoms-Liv”.49  Prædikenen  bliver 
således  håbets  livstegn  ved  profetisk  at  pege  på,  hvad  Kristus-livet 
skal  blive  til.  Det  betyder  langt  fra,  at  menigheden  allerede  er  ved 
målet.  Tværtimod  understreger  Grundtvig,  at  den  kun  er  på  vej. 
Prædikenen  skal  derfor  berolige  menigheden  med,  at  den  stadig 
vandrer  i troen  og  kun  erkender  stykkevis.  Prædikant  og  menig- 
hed ved  ikke  mere,  end  de  selv  har  oplevet.50  Men  på  trods  af  det 

47  Regin  Prenter,  "Grundtvigs  syn  på  forkyndelsen”  i Grundtvig  Studier  1948,  s. 
74. 

48  US  9,  s.  421. 

49  US  9,  s.  424. 

50  US  9,  s.  422. 

stykkevise  skal  håbet  vokse  ved,  at  prædikenen  peger  på  målet, 
som  er  kærlighedens  fuldendelse,  hvor  menigheden  til  sidst  skal 
stå  fuldvoksent  ansigt  til  ansigt  med  Kristus.  Dette  er  prædike- 
nens opgave  som  håbets  livstegn. 

Det  ydre  ord  som  det  radikalt  fremmede 
Vi  har  nu  set,  hvordan  Grundtvigs  prædiken  adskiller  sig  afgøren- 
de fra  Luthers  forståelse  af  prædikenen  som  en  forkyndelse  af 
Guds  ord.  I stedet  for  at  prædike  Guds  ord  appellerer  Grundtvig 
derimod  kraftigt  til  Guds  ord  i dåben  og  nadveren.  Dermed  får 
han  understreget  Guds  ords  betydning  for  menighedens  selvfor- 
ståelse. Jeg  vil  nu  kort  skitsere  dels  Alexander  Deegs  overvejelser 
over  Guds  ord  som  det  radikalt  fremmede,  dels  hans  definition  af 
gudstjenesten  som  ord-kult.  Ved  hjælp  af  Deegs  overvejelser  vil 
jeg  kunne  sammenfatte  de  afgørende  træk  ved  Grundtvigs  forstå- 
else af  prædikenen  og  antyde  ansatserne  til  en  kritik  af 
Grundtvigs  prædikenforståelse.  Alexander  Deegs  overvejelser 
over  gudstjenesten  kredser  om  forståelsen  af  Guds  ydre  ord  som 
det  radikalt  fremmede.  For  at  nærme  sig  en  afklaring  af,  hvori  det 
fremmede  består,  inddrager  han  den  tyske  filosof  Bernhard  Wal- 
denfels  definition  af  det  fremmede  som  "Stachel  des  Fremden”.51 
Det  fremmede  er  billedligt  talt  en  brod,  der  trænger  ind  i kødet  på 
en.52  Det  afgørende  er,  at  det  er  noget  udefrakommende,  og  her 
bruger  Waldenfels  det  latinske  ord  "externum”,  altså  det  samme 
ord  som  Luther  bruger  til  at  karakteriserer  det  ydre  ord  (verbum 
externum). 53  Som  noget  udefrakommende  vil  det  fremmede  aldrig 
kunne  udledes  af  ens  eget.  Det  fremmede  er  og  bliver  radikalt 
fremmed.54 

51  Deeg,  Das  aussere  Wort,  s.  332. 

52  Smst.,  s.  335. 

53  Smst.,  s.  333. 

54  Smst.,  s.  332. 

Som  det  radikalt  fremmede  vil  Guds  ydre  ord  derfor  ikke  nøjes 
med  at  lade  mennesket  høre  noget  interessant  om  sig  selv.  Der  er 
mere  på  spil.  Det  radikalt  fremmede  har  en  virkning,  der  gør,  at 
det  menneskelige  subjekt  bliver  revet  ud  af  sit  sted.  Teologisk 
oversat  bliver  det  så  at  sige  revet  ud  af  syndens  verden,  og  sat  i 
troens  verden  - uden  at  kunne  være  entydigt  det  ene  eller  det  an- 
det sted,  jfr.  Luthers  simul-formel  (på  en  gang  synder  og  retfær- 
dig). I troens  verden  viser  livet  sig  i et  nyt  perspektiv,  som  kan  be  - 
skrives  som  "conjunctivus  potentialis”.55 

Spørgsmålet  er  dog,  hvordan  man  som  mennesket  overhovedet 
kan  omgås  dette  fremmede  ord  og  dog  lade  det  forblive  fremmed? 
Først  og  fremmest  understreger  Waldenfels,  at  det  moderne  og 
selvberoende  subjekt  bliver  relativeret  i mødet  med  det  fremmede. 
Subjektet  mister  ganske  enkelt  sin  magt  til  at  definere  ethvert  ob- 
jekt uden  for  sig  selv.  Subjektet  er  således  ikke  længere  i stand  til 
at  bemægtige  sig  det  fremmede.  Det  radikalt  fremmede  gør  det  til 
et  passivt  modtagende  og  svarende  menneske.  Waldenfels  bruger 
her  begreberne  "patient  og  respondent”. 56  Spørgsmålet  er  blot,  om 
vi  ikke  allerede  har  bemægtiget  os  det  fremmede  i det  øjeblik,  vi 
svarer.  I og  med,  at  vi  taler  om  det  fremmede,  forsøger  vi  sprogligt 
at  bemægtige  os  det,  som  ikke  lader  sig  bemægtige.  En  løsning  på 
problemet  finder  Waldenfels  i brugen  af  citatet.  Den,  der  citerer, 
gentager  ikke  noget,  som  er  blevet  sagt,  men  han  gentager  det 
fremmede  udsagn.57 1 citatet  forbliver  det  fremmede  en  del  af  det, 
der  siges. 

Når  Deeg  overfører  Waldenfels  overvejelser  om  det  fremmede 
til  en  teologisk  forståelse  af  det  ydre  ord,  er  det  for  at  kaste  lys 
over,  hvad  der  er  på  spil  i gudstjenesten.  For  Deeg  er  en  evange- 

55  Smst.,  s.  342. 

56  Smst. 

57  Smst.,  s.  338. 

lisk  gudstjeneste  en  begivenhed,  hvor  Guds  ydre  ord  er  det  radi- 
kalt fremmede,  som  relativerer  det  selvberoende  individs  subjekti- 
vitet. Det  menneskelige  subjekt  rives  således  ud  af  sin  selvtil- 
strækkelighed på  en  sådan  måde,  at  adskillelsen  mellem  subjekt 
og  objekt  bliver  ophævet.  I stedet  bliver  mennesket  passivt  mod- 
tagende, hvorved  det  bliver  til  en  anden  end  sig  selv,  dog  uden  at 
kunne  gribe  eller  fiksere  denne  anden.  Den  anden  bliver  ved  med 
at  være  den  radikalt  fremmede.58 

For  at  fastholde  gudstjenesten  som  denne  begivenhed,  hvor 
Guds  ydre  ord  er  det  radikalt  fremmede  ord,  der  relativerer  det 
selvberoende  menneskelige  subjekt,  introducerer  Deeg  begrebet 
ord-kult. 

Gudstjenesten  som  ord-kult 

Ord-kulten  udtrykker  således  en  forståelse  af  gudstjenesten  som 
en  ordbegivenhed,  hvor  Guds  ord  udfolder  sig  i et  vekselspil  mel- 
lem ord  og  kult.59  Orddelen  står  for  det  kognitive,  diskursive  og 
forståelige  i gudstjenesten.  Kultdelen  står  omvendt  for  den  rituelle 
del  af  gudstjenesten,  der  først  og  fremmest  udtrykker  det  følelses- 
mæssige nærvær.60  Orddelen  er  hovedsageligt  knyttet  til  prædike- 
nen, det  kultiske  til  sakramenterne.61  Ingen  af  delene  kan  isoleres 
fra  hinanden,  men  er  hinandens  ’Verfremdungseffekter’.62  Med  be- 
grebet ord-kult  vil  Deeg  vise,  hvordan  gudstjenesten  kan  fasthol- 
de en  forståelse  af  Guds  ord  som  det  radikalt  fremmede. 

Deeg  illustrerer  dette  ved  at  henvise  til  urmenighedens  gud- 
stjenestepraksis, sådan  som  den  udfoldes  i Emmaus-fortællingen 
(Luk  24,13-35).  Iflg.  Deeg  kan  fortællingen  nemlig  læses  som  en 

58  Smst.,  s.  435f. 

59  Smst.,  s.  440. 

60  Smst.,  s.  441. 

61  Smst.,  s.  439. 

62  Smst.,  s.  440. 

elementær  gudstjenestelære  i narrativ  form.  Emmaus-begive nhe- 
den finder  således  sted  den  første  dag  i ugen.  Orddelen  i for- 
tællingen udvikler  sig  som  en  samtale  mellem  disciplene.  Her 
bruger  Lukas  det  græske  ord  "homileo”  (se  v.  14).  Herefter  blander 
den  opstandne  Jesus  sig  i samtalen  uden,  at  disciplene  kan  gen- 
kende ham.  Også  her  bruger  Lukas  ordet  "homileo”  (v.  15).  Han 
lader  disciplene  tale  om  deres  liv.  De  fortæller  ham  således  om 
deres  oplevelser  og  ødelagte  håb  i Jerusalem.  På  denne  baggrund 
bringer  Jesus  skriften  på  banen  og  tolker  det,  der  skete  i Jerusa- 
lem, ved  at  henvise  til  Moses  og  profeterne  (v.  27).  Dermed  slutter 
orddelen  og  fortællingen  fortsætter  nu  i huset  i Emmaus,  hvor  di- 
sciplene sætter  sig  til  bords  med  deres  gæst.  Ved  bordet  gentages 
nu  Jesu  sidste  måltid  med  disciplene.  Ordvalget  i kap.  24,30  og 
kap.  22,19  (nadverindstiftelsen)  er  således  næsten  identisk.  Endelig 
i v.  31  hedder  det:  ”Da  åbnedes  deres  øjne  og  de  genkendte  ham, 
men  så  blev  han  usynlig  for  dem”.  Øjeblikket,  hvor  de  genkender 
hans  nærvær,  bliver  altså  samtidigt  øjeblikket,  hvor  han  bliver  fra- 
værende. Nærværet  kan  ikke  fastholdes.  Men  disciplene  oplever 
ikke  den  opstandnes  fornyede  fravær  som  et  problem.  Tværtimod 
åbner  fraværet  for  en  ny  erfaring  af  den  opstandnes  nærvær  i 
udlægningen  af  skrifterne:  "Brændte  vore  hjerter  ikke  i os,  mens 
han  talte  til  os  på  vejen  og  åbnede  skrifterne  for  os”?  (v.  32). 

Sagt  med  andre  ord:  Nadverbegivenheden  i Emmaus  bliver 
stedet,  hvor  disciplene  erfarer  den  opstandnes  nærvær  og  fravær. 
Denne  erfaring  fører  til,  at  udlægningen  af  skriften  ikke  bliver  be- 
tydningsløs. Tværtimod  ses  skriften  nu  i sin  rette  betydning.63  Den 
fraværende  ses  nu  som  den  nærværende  i skriften.  Vekslingen 
mellem  den  opstandnes  nærvær  og  fravær  i nadveren  og  skrift  - 

63  Alexander  Deeg,  „Fundierendes  und  Fundamentales  im  Wechselspiel  von 
Theologie  und  Liturgie“  i Gottesdienst  und  Predigt  - evangelisch  und  katholisch 
(Echter  Verlag  2014),  s.  131. 

udlægningen  åbner  således  for  erkendelsen  af  den  opstandne.  Po- 
inten er,  at  han  ikke  kan  holdes  fast.  Han  kan  ikke  holdes  fast  i 
kulten  (nadveren).  Han  kan  heller  ikke  holdes  fast  i skriftens/ 
prædikenens  ord.  Hans  nærvær  bliver  straks  til  fravær.  Således 
forbliver  han  som  den  nærværende  fraværende  den  radikalt  frem- 
mede i forhold  til  disciplene.  Men  netop  som  denne  radikalt  frem- 
mede åbenbarer  han  sig  i vekslingen  mellem  ord  og  kult.  Ja,  kun  i 
denne  veksling  vil  han  åbenbare  sig,  og  han  gør  det  på  en  måde, 
der  flytter  disciplene  et  nyt  sted  hen.  Deres  syn  på  sig  selv  og  det, 
der  er  sket,  resulterer  i et  nyt  syn  af  den  opstandne.  Synet  frem- 
kalder et  svar:  "Brændte  vore  hjerter  ikke  i os,  mens  han  talte  til 
os  . 

Deeg  argumenterer  for,  at  vekslingen  mellem  ord  og  kult  i ord- 
kulten beskytter  gudstjenesten  mod  to  farer.64  Den  ene  fare  er,  at 
den  bliver  til  ren  kult.  I så  fald  vil  gudstjenesten  blive  afsondret 
fra  verden  og  hævet  over  tiden.  Den  anden  fare  er,  at  den  bliver  til 
ord  alene.  I så  fald  vil  gudstjenesten  ende  med  at  forklare  og  tyde 
alting  med  fare  for,  at  gudstjenesten  bliver  funktionaliseret  og  pæ- 
dagogiseret.  Det  er  først,  når  kulten  afbryder  ordet,  og  ordet  af- 
bryder kulten  i en  bestandig  vekselvirkning,  at  Guds  ord  lyder 
som  det  radikalt  fremmede,  der  unddrager  sig  ethvert  menneske- 
ligt forsøg  på  at  holde  det  fast. 

Grundtvigs  syn  på  prædikenen  i lyset  af  Deegs  definition  af 
gudstjenesten  som  ord-kult 

Med  Deegs  overvejelser  kan  jeg  nu  sammenfatte  de  grundlæg- 
gende træk  i Grundtvigs  syn  på  prædikenen.  Fælles  for  Grundtvig, 
Luther  og  Deeg  er,  at  de  forstår  gudstjenesten  som  en  begivenhed, 
hvor  Guds  ord  lyder,  og  mennesket  svarer.  Uenigheden  opstår,  når 
det  kommer  til  forståelsen  af  prædikenens  funktion  i gudstjene- 

64  Smst.,  s.  131. 

sten.  Som  vi  har  set,  adskiller  Grundtvig  sig  her  fra  Luther  ved 
ikke  at  se  prædikenen  som  forkyndelsen  af  Guds  ord.  Det  særlige 
hos  Grundtvig  kan  sammenfattes  i følgende  punkter: 

1:  Når  Grundtvig  i den  Christelige  Børnelærdom  ser  tilbage  på 
sin  mageløse  opdagelse  i 1825,  er  det  opdagelsen  af  "Sakrament- 
Ordet”  som  et  "guddommeligt  Meddelelses-Middel  for  Aanden  og 
Livet”,  der  er  omdrejningspunktet.65  Guds  ord  lyder  ikke  i skriften 
eller  prædikenen,  men  derimod  alene  i dåben  og  nadveren.  Vi  har 
også  set,  hvordan  han  knytter  Guds  ord  til  ritualordene:  Trosbe- 
kendelsen, fadervor,  fredslysningen  ved  dåben  og  indstiftelsesor- 
dene ved  nadveren.  Disse  ord  optræder  tilmed  undertiden  direkte 
citeret  i hans  prædikerne  og  bliver  tolkningsnøglen  i prædikenens 
skriftudlægning.66  Således  kan  man  kun  forstå  Grundtvigs  prædi- 
kener, når  man  forstår  dem  i sammenhæng  med  gudstjenestens 
øvrige  liturgi. 

2:  Når  Grundtvig  eksklusivt  knytter  Guds  ord  til  dåben  og  nad- 
veren, kan  Deegs  tanker  om  Guds  ord  som  det  radikalt  fremmede 
ord  hjælpe  til  at  afklare,  hvad  der  er  Grundtvigs  ærinde.  Her  kan 
Grundtvig  ligesom  Deeg  bruge  betegnelsen  "Guds  ydre  ord”.67 
Guds  ydre  ord  er  et  ord,  der  virker.  Hvor  Deeg  taler  om,  at  ordet 
flytter  det  menneskelige  subjekt  fra  et  gammelt  til  et  nyt  sted,  ta- 
ler Grundtvig  om,  at  det  bliver  genfødt  og  fornyet.  Dåben  er  gen- 
fødelsens og  fornyelsens  bad,  som  han  siger.  Meningen  er  den 
samme.  Det  selvberoende  menneskelige  subjekt  bliver  relativeret. 
Det  bliver  flyttet  fra  et  sted  til  et  andet  sted.  I Grundtvigs  teologi 
bliver  dette  andet  sted  Kristus-livet.  Pointen  er,  at  mennesket  her 
på  intet  tidspunkt  kan  bemægtige  sig  Guds  ord.  Guds  ord  vil  altid 
forblive  det  radikalt  fremmede,  som  mennesket  må  modtage  i då- 

65  US  9,  s.  348. 

66  Jf.  Christian  Thodberg,  Syn  og  sang  (Gad  1989),  s.  303. 

67  Se  f.eks.  US  9,  s.  464. 

ben  og  nadveren.  Selv  erkendelsen  må  mennesket  modtage  af 
Guds  eget  ord.  Således  ophæves  adskillelsen  mellem  subjekt  og 
objekt  hos  Grundtvig  til  fordel  for  et  liv,  hvor  mennesket  bliver 
passivt  modtagende,  hvorved  det  bliver  en  anden  end  sig  selv. 
Denne  anden  er,  hvad  mennesket  bliver  i Kristus,  dog  uden  at 
mennesket  kan  gribe  eller  fiksere  Kristus.  Som  denne  anden  kan 
mennesket  kun  svare  på  Guds  ord.  Menighedens  svar  på  Guds  ord 
er  således  hos  Grundtvig  bekendelsen,  forkyndelsen  og  lovsangen. 
Som  forkyndelse  er  prædikenen  således  noget  sekundært  på  linje 
med  bekendelsen  og  lovsangen 

3:  Grundtvig  ligger  i forlængelse  af  Luther  ved  at  se  gudstjene- 
sten som  et  sted,  hvor  det  nye  Kristus-liv  udfolder  sig  om  en  sam- 
tale mellem  Gud  og  menighed.  Da  Guds  ord  i denne  samtale  er  det 
radikalt  fremmede,  må  gudstjenesten  ifølge  Deeg  ske  i en  veksel- 
virkning mellem  ord  og  kult.  Grundtvig  adskiller  sig  fra  Deeg  ved 
at  tale  om  en  vekselvirkning  mellem  kirke  og  skole.  Hos 
Grundtvig  hører  selve  Kristus-livet  til  i kirkens  kult.  I kulten  lyder 
Guds  ord  som  tiltale  i ritualet  ved  dåben  og  nadveren  sådan,  at 
Kristus-livet  fødes  og  næres.  Kristus  er  lyslevende  tilstede,  og  i 
den  forstand  er  menighedens  tro  klippefast.  I modsætning  til  Lut- 
hers begreb  om  sola  fide  kan  troen  ifølge  Grundtvig  ikke  stå  ale- 
ne. Vi  har  set,  hvordan  Grundtvig  derfor  placerer  prædikenen  som 
en  kirke-skole  mellem  dåben  og  nadveren.  Her  skal  prædikenen 
ved  hjælp  af  skriften  oplyse  Kristus-livet  i kirkens  kult  og  dermed 
give  livet  de  bedste  vækstmuligheder.  Dette  sker  ved  profetisk  at 
pege  på,  at  Kristus-livet  ikke  er  et  liv,  der  står  stille,  men  er  et  liv, 
der  begynder  i troen  og  vokser  i håbet  for  at  fuldendes  i kærlighe- 
den. Ved  at  pege  på  Kristus-livets  fuldendelse  bliver  prædikenen 
håbets  livstegn. 

4:  Som  livstegn  lever  kirke-skolen  af  kirkens  liv.  Derfor  må 
kirke-skolens  prædiken  hele  tiden  henvise  til  kirkens  liv.  Som  så- 

dan  kan  prædikenen  ikke  tilføje  noget,  som  ikke  allerede  findes  i 
kirkens  liv.  Dermed  kan  prædikenen  heller  ikke  bemægtige  sig 
Guds  ord.  Gud  selv  er  fraværende  i prædikenens  tale  om  Gud. 
Prædikenen  kan  som  tegn  alene  henvise  til,  hvordan  Guds  ord  ly- 
der i dåben  og  nadveren. 

5:  På  den  anden  side  må  kirke-skolens  prædiken  være  fri,  sådan 
at  den  ikke  stivner  i abstrakte  læresætninger  om  kirkens  tro. 
Grundtvig  forstår  således  kirke-skolens  oplysning  som 
fremadskridende  i modsætning  til  kirkens  tro,  som  altid  er  klippe- 
fast. Som  fremadskridende  er  oplysningen  altid  historisk.  For  præ- 
dikenen betyder  det,  at  man  aldrig  kan  holde  den  samme  prædi- 
ken. Prædikenens  oplysning  er  foreløbig,  eftersom  den  må  være  et 
resultat  af  tid  og  sted.  Næste  gang,  der  skal  prædikes,  vil  livet 
have  kastet  en  ny  oplysning  af  sig.  Man  ser  det  i øvrigt  i 
Grundtvigs  egen  prædikenvirksomhed,  som  gennem  årene  be- 
vægede sig  mod  stadig  nye  forståelser  af  Kristus-livet  i kirken. 

6:  Ved  at  placere  kirke-skolens  prædiken  mellem  dåb  og  nad- 
ver, bliver  Grundtvigs  gudstjeneste  kendetegnet  ved  en  veksel- 
virkning mellem  kirke  og  skole.  Kirkens  liv  kan  ikke  stå  alene 
uden  lys.  Skolens  lys  kan  ikke  stå  alene  uden  liv.  Men  kirkens  liv 
er  hos  Grundtvig  trods  alt  det  primære.  Skolens  lys  er  i denne 
sammenhæng  altid  henvisende  og  dermed  sekundært. 

7 : Denne  veksling  mellem  kirke  og  skole  bliver  nerven  helt  ind 
i Grundtvigs  prædiken.  I prædikenerne  henviser  han  gang  på 
gang  til  Guds  ord,  som  det  lyder  i kirkens  dåb  og  nadver.  Som 
Waldenfels  ville  fastholde  fremmedheden  ved  hjælp  af  brugen  af 
citater,  gør  Grundtvig  noget  lignende,  når  han  citerer  kirkens  ritu- 
alord direkte  i prædikenen.68  Sådan  fastholdes  Guds  ord  som  det 

68  Se  Thodbergs  beskrivelse  af  Grundtvigs  brug  af  ritualordene  i prædikenen. 
Ritualordene  bliver  det  levende  ord  par  exéllence.  Christian  Thodberg, 
"Grundtvig  som  prædikant”  i Efterklange  (Centrum  1983),  s.  135. 

radikalt  fremmede,  der  sætter  gang  i det  Kristus-liv,  som  svarer  i 
bekendelse,  forkyndelse  og  lovsang.  Man  kan  sige,  at  denne  sam- 
tale finder  sted  på  det  vertikale  plan.  Samtidigt  bevirker  den  en 
samtale  i menigheden  på  det  horisontale  plan.  I og  med  Grundtvig 
i sine  prædikener  appellerer  til  sine  'kristne  venner’,  antyder  han, 
at  de  har  et  fælles  liv  at  tale  om.  I den  forstand  er  Grundtvigs  præ- 
dikener dialogiske  i deres  karakter.69 

8:  Grundtvig  forståelse  af  prædikenen  er  således  en  konsekvens 
af  hans  Guds  ord-teologi.  Med  denne  teologi  reformulerer  han 
ikke  bare  Luther,  men  peger  også  frem  mod  det  20.  århundredes 
Guds  ord-teologi,70  som  bl.a.  Deeg  er  inspireret  af.  Set  i lyset  af 
traditionen  fra  det  20.  århundrede  må  man  spørge,  om  Grundtvigs 
forståelse  af  Guds  ord  alligevel  har  en  begrænsning.  Kan  Guds  ord 
f.eks.  ikke  lyde  andre  steder  end  i kirkens  kult?  Hvor  Grundtvig 
ser  kulten  som  det  primære  og  kirke-skolen  som  sekundær,  ser 
Deeg  ordet  og  kulten  som  ligeværdige.  Gudstjenestens  liturgi  er  i 
den  forstand  kendetegnet  ved,  at  ordet  og  kulten  konstant  afbry- 
der hinanden,  og  netop  denne  afbrydelse  danner  et  spændingsfelt, 
hvor  Gud  selv  kommer  til  orde,  når  og  hvor  han  vil.  Denne  gensi- 
dige afbrydelse  af  ordet  og  kulten  åbner  med  andre  ord  for  mulig- 
heden af,  at  også  prædikenen  kan  høres  som  Guds  ord.  Grundtvig 
henviser  Guds  ord  til  kulten.  Men  kan  man  isolere  Guds  ord  så 
eksklusivt  til  dåben  og  nadveren,  som  Grundtvig  her  gør?  Vil 
Guds  ord  i så  fald  ikke  kun  lyde  i en  kultisk  begivenhed  uden  for 
tid  og  sted?  Deegs  bestemmelse  af  forholdet  mellem  ord  og  kult 
åbner  her  for  en  forståelse  af  prædikenen  som  et  sted,  hvor  Guds 
ord  netop  kan  lyde  ind  i tiden.  Prædikenen  er  i sig  selv  ikke  Guds 
ord.  Men  i en  gudstjeneste,  hvor  ord  og  kult  afbryder  hinanden, 

69  Jf.  Bjerg,  Gud  først  og  sidst,  s.  98. 

70  Se  Peter  Thyssen,  "Grundtvig  og  Guds  Ord-teologien”  i Teologi  og  Moderni- 
tet (Aarhus  Universitetsforlag  1997). 

kan  prædikenen  blive  stedet,  hvor  Gud  afbryder  den  menneskeli- 
ge tale  for  selv  at  tage  ordet.  Sådan  kan  prædikenen  blive  Guds 
ord,  hvor  og  når  Gud  vil  det.  Således  peger  Deeg  på  en  gudstjene- 
ste forståelse,  der  på  mange  måder  ligner  Grundtvigs,  men  som 
også  viser,  hvor  kritikken  af  hans  syn  på  prædikenen  for  alvor  kan 
sætte  ind. 

